Ir-regolament tal-kummissjoni (KEE) Nru 3985/87
tat-22 ta' Diċembru 1987
li jemenda r-Regolament tal-Kunsill (KEE) Nru 2658/87 dwar in-nomenklatura tat-tariffa u ta' l-istatistika u dwar it-Tariffa Komuni Doganali
IL-KUMMISSJONI TAL-KOMUNITAJIET EWROPEI,
Wara li kkunsidrat t-Trattat li jistabilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 [1] tat-23 ta' Lulju 1987 dwar in-nomenklatura statistika u tat-tariffa u dwar it-Tariffa Komuni Doganali u, b'mod partikulari l-Artikolu 9 tagħha,
Billi r-Regolament (KEE) Nru 2658/87 stabbilixxa nomenklatura ta' l-oġġetti, minn hawn ‘l quddiem imsejħa "n-nomenklatura kumbinata", biex tikkonforma, fl-istess ħin, mall-ħtiġijiet kemm tat-Tariffa Komuni Doganali kemm ta' l-istatistiċi tan-negozju estern tal-Komunità;
Billi xi Regolamenti dwar l-organiżżazjoni komuni tas-swieq agrikoli jipprovdu li n-nomenklatura tat-tariffa li tirriżulta mill-applikazzjoni tagħhom għandha tiġi nkluża fin-nomenklatura kumbinata; filwaqt li jemendaw, jekk neċessarju, id-dazji tad-dwana; filwaqt li hu għalhekk xieraq li jiġu nklużi f'dan ir-Regolament l-emendi kollha tar-Regolamenti adottati għall-politika agrikola komuni;
Billi fl-24 ta' Novembru 1987 il-Kunsill iddeċieda fuq ir-rati konvenzjonali tad-dazji li għandhom jiġu applikati għal xi prodotti li hemm fil-Kapitlu 85 tan-nomenklatura kumbinata; billi hu xieraq li dawk ir-rati jiġu nklużi fin-nomenklatura kumbinata;
Billi sabiex tiġi assigurata l-interpretazzjoni u l-applikazzjoni uniformi tan-nomenklatura kumbinata, huwa xieraq li jiġu ċċarati t-tifsiriet ta’ xi termini wżati fis-Sezzjoni XI ta’ dik in-nomenklatura bl-introduzzjoni ta’ tlett noti oħra;
Billi sabiex jiġu mtejjba l-kliem tan-nomenklatura kumbinata xi emendi fit-testi huma meħtieġa;
Billi l-miżuri li jagħmel tajjeb għalihom dan ir-Regolament huma fi ftehim ma’ l-opinjoni tal-Kumitat tan-Nomenklatura,
ADOTTA DAN IR-REGOLAMENT:
Artikolu 1
In-nomenklatura kumbinata f’L-Anness mar-Regolament (KEE) Nru 2658/87 hija hawnhekk emendata skond l-Anness hawnhekk:
Artikolu 2
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-22 ta’ Diċembru 1987.